AIŠKINAMASIS RAŠTAS
DĖL SAVIVALDYBĖS BŪSTO NUOMOS SUTARTIES PRATĘSIMO
2026 m. rugpjūčio 3 d.
Panevėžys
	
1. Sprendimo projekto tikslai ir uždaviniai: 
	 Sprendimo projektu siūloma patenkinti Savivaldybės būstų nuomininko (asmens duomenys neskelbiami) prašymą ir pratęsti Savivaldybės būstų nuomos sutartį.
	2. Siūlomos teisinio reguliavimo nuostatos, laukiami rezultatai: 
Sprendimo projektas parengtas vadovaujantis Panevėžio miesto savivaldybės būsto ir socialinio būsto nuomos tvarkos aprašo, patvirtinto Panevėžio miesto savivaldybės tarybos 2025 m. lapkričio 27 d. sprendimu Nr. 1-408 „Dėl Panevėžio miesto savivaldybės būsto ir socialinio būsto nuomos tvarkos aprašo patvirtinimo ir Savivaldybės tarybos 2019 m. gruodžio 19 d. sprendimo Nr. 1-497 pripažinimo netekusiu galios“ (toliau – Tvarkos aprašas), 24.4 papunkčiu, kuriame nustatyta, kad, pasibaigus nuomos sutarties terminui, asmenys ar šeimos turi teisę kreiptis į Savivaldybės administraciją dėl savivaldybės būsto nuomos termino pratęsimo tokiomis pačiomis sąlygomis. Vadovaujantis Tvarkos aprašo 39 punktu, nuomininkams, kurie tinkamai vykdė nuomos sutarties sąlygas, sprendimą dėl Savivaldybės būsto nuomos sutarties naujam terminui sudarymo priima Savivaldybės taryba. Priėmus sprendimą, sudaroma nauja Savivaldybės būsto nuomos sutartis.
Nuomininkui gyvenamoji patalpa socialinio būsto nuomos sąlygomis išnuomota 2022-11-21. Nuomininkui 2024 m. pateikus užpildytą metinę gyventojo (šeimos) turto deklaraciją už 2023 metus ir nustačius, kad jo gaunamos pajamos viršija Įstatyme numatytą gaunamų pajamų ribą, 2024-09-04 su nuomininku pasirašyta terminuota savivaldybės būsto nuomos sutartis 2 metams. Nuomininkas 2026 m. birželio 17 d. pateikė prašymą dėl Savivaldybės būsto nuomos sutarties termino pratęsimo. 
Priėmus sprendimą bus sudarytos sąlygos nuomininkui toliau nuomotis Savivaldybės būstą tokiomis pačiomis sąlygomis.
3. Lėšų poreikis ir šaltiniai: 
	Nenumatoma.
4. Sprendimui priimti reikalingi pagrindimai, skaičiavimai ar paaiškinimai: 
	 Tarybai priėmus sprendimą bus patenkintas Savivaldybės būsto nuomininko prašymas. 
	5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius atsižvelgdamas į (asmens duomenys neskelbiami) prašymą.
Turto valdymo skyriaus vyr. specialistė           		                    Simona Stočkutė



